הזמנה לרצח? קמחי (פלאש90)

הסתה לרצח נגד אנשי הימין זה כנראה עניין של הרגל.

השחקנית והפזמונאית אלונה קמחי, מי שחברה את השיר 'ענין של הרגל' על האכזריות של חיילי צה"ל מעבר לקו הירוק, פרסמה תגובה בפייסבוק בהקשר של טוביה טננבאום.

טננבאום שחיבר את הספר "תפוס ת'יהודי", בעל אזרחות גרמנית והתחזה לפעיל שלום אירופי. בשיחות עם אנשי שמאל קיצוני ואנשי שלום פלסטינים הוא הצליח להוציא מהם תגובות אנטי ישראליות עד גבול האנטישמיות. בין הגורמים איתם שוחח והעלה בספר נמצאים ג'בריל רג'וב, רבאיי אריק אשרמן מארגון "רבנים לזכויות אדם" ועוד.

בדיון בפייסבוק התייחסה קמחי לטננבאום וכתבה: "את הטננבאום הזה הגיע הזמן להעלות על מוקד. יש לי כמה ידידים בלוד שישמחו לעשות את העבודה השחורה וסאלאמאת בחולון של ראשון".

יש לציין כי קמחי היא חברת מפלגת מרצ והוצבה במקום ה-89 הייצוגי לקראת הבחירות לכנסת האחרונה.